**ELŐTERJESZTÉS**

**Kőszeg Város Önkormányzata Képviselő-testülete**

**2022. szeptember 2-i ülésének**

**6. napirendi pontjához**

Tisztelt Képviselő-testület!

A pénzügyi szabályok módosulása miatt szükségessé vált a többi önkormányzati fenntartású intézményhez hasonlóan a Kőszegi Szociális Gondozási Központ esetében is a hosszabb időtartamú közfoglalkoztatás elnevezésű (041233) kormányzati funkció felvétele az alaptevékenységek közé, hogy az intézményben közfoglalkoztatás keretében tudjanak munkavállalót alkalmazni, amennyiben erre igény és lehetőség mutatkozna. Továbbá ki kell egészíteni a költségvetési szervnél alkalmazásban álló személyek jogviszonyait a közfoglalkoztatási jogviszonnyal, valamint az egészségügyi szolgálati jogviszonnyal, tekintettel arra, hogy a védőnők az egészségügyi szolgálati jogviszonyról szóló 2020. évi C. törvény hatálya alá tartoznak.

A fenti változásokat szükséges az intézmény alapító okiratában is rögzíteni, ezért elkészítettük a **Kőszegi Szociális Gondozási Központ** K/7441-2/2022. számú Módosító Okiratát és a K/7441-3/2022. számú módosításokkal egységes szerkezetben foglalt Alapító Okiratát.

Az előterjesztést a Kulturális, Oktatási, Szociális, Egészségügyi és Sport Bizottság megtárgyalta, és egyhangúlag elfogadásra ajánlja.

Kérem a Tisztelt Képviselő-testületet, hogy az előterjesztést megtárgyalni, és a határozati javaslatot elfogadni szíveskedjen.

Kőszeg, 2022. augusztus 25.

A polgármester nevében:

Kovács-Mezei Virág s. k.

igazgatási osztályvezető

**HATÁROZATI JAVASLAT**

Kőszeg Város Önkormányzatának Képviselő-testülete a Kőszegi Szociális Gondozási Központ K/7441-2/2022. számú Módosító Okiratát, valamint a K/7441-3/2022. számú módosításokkal egységes szerkezetbe foglalt Alapító Okiratát jóváhagyja.



**Felelős:** Dr. Zalán Gábor jegyző a Magyar Államkincstár felé történő továbbításért

**Határidő:** azonnal